Zan kara inganta kwararar romon dimokuradiyya a wa'adi na biyu - Ortom ▷ Legit.ng
Zan kara inganta kwararar romon dimokuradiyya a wa'adi na biyu - Ortom
a year ago 21 views by Ishaq Isma'il
- Gwamnan jihar Benuwai ya sha alwashin kara kaimi wajen inganta ci gaba da kuma kwararar romon dimokuradiyya jihar sa yayin wa'adin sa karo na biyu a kujerar gwamnati
- Samuel Ortom ya ce ba bu wanda za a bari a baya yayin karkatar da akalar sa ta jagoranci a karo na biyu
- Gwamna Ortom ya ce zai bai wa abokanan takarar sa dama ta bayar da gudunmuwa domin tabbatar da ci gaba a jihar.
Gwamnan jihar Benuwai, Samuel Ortom, bayan samun nasarar tazarce a kan kujerar sa, ya sha alwashin kara kaimi tare da hobbasa wajen tabbatar da ci gaba a jihar ta kowane fanni gami da inganta kwararar romon dimokuradiyya.
Majiyar jaridar Legit.ng ta ruwaito cewa, gwamna Ortom ya yi wannan alkwari cikin fadar sa da ke birnin Makurdi yayin ganawa da manema labarai dangane da lashe zaben gwamna karo na biyu a ranar Lahadi, 24, ga watan Maris.
Gwamna Ortom tare da shugaban kasa Buhari
Gwamna Ortom ya bayar da tabbacin cewar ba bu wanda zai bari a baya wajen tafiyar da sabuwar gwamnatin sa. Ya yi kira na neman hadin gwiwar wadanda su ka yi takara da shi domin ciyar da jihar Benuwai gaba.
Ba ya ga bayar da kofa bude ga dukkanin masu ruwa da tsaki, gwamna Ortom ya ce, wadanda suka yi takara da shi yayin zaben gwamnan jihar za su samu dama ta bayar da gudunmuwa komai kankanta domin fidda jihar Benuwai zuwa tudun tsira.
KARANTA KUMA: Saraki na fafutikar aiwatar da tasiri wajen samar da shugabanci a sabuwar Majalisar Dattawa
Yayin sadaukar da nasarar sa ga Mahallici da kuma al'ummar jihar Benuwai, gwamna Ortom ya kudiri aniyyar kara jajircewa wajen aiwatar da aiki tukuru tare da shan alwashi na gyara kura-kuran da gwamnatin sa ta yi a baya.
Ya yabawa kwazon hukumar zabe ya kasa mai zaman kanta watau INEC sakamakon ingataccen zabe da ta gudanar cikin zaman lafiya da aminci.
Governor Samuel Ortom Latest NewsHausa NewsSiyasar Najeriya Latest News
41 minutes ago 497 views
an hour ago 17966 views
3 hours ago 5703 views
23 hours ago 11582 views
4 hours ago 10641 views
33 minutes ago 1719 views
Ina fatan mata su zamo kaso 41 na majalisar mijina — Aisha Buhari